Kaunatavos Dievo Apvaizdos bažnyčia

Kaunatavos Dievo Apvaizdos bažnyčia – bažnyčia, stovinti Kaunatavos kaime, prie kelio , dešiniajame Virvytės slėnio krante. Tituluojama Dievo Apvaizdos vardu.

 Istorija 
miniatiūra|250px|left|Galinis fasadas
miniatiūra|250px|left|Renovuota mauzoliejinė koplyčia šventoriuje

Pirmoji bažnyčia pastatyta 1794 m., antroji – 1843 m. Už dalyvavimą 1863 m. sukilime konfiskuotas K. Stanevičiaus Kaunatavos dvaras. Kadangi kunigą išlaikė dvaras, tai nelikus jo nuo 1866 m. bažnyčia neveikė. Bažnyčios liturginius reikmenis perėmė Luokės klebonas ir perdavė Ubiškės bažnyčiai. Atkeldinti rusai 1871 m. prašė bažnyčią perduoti stačiatikiams. Kauno gubernatorius Michailas Obolenskis nesutiko ir 1872 m. įsakė nugriauti (įsakymas neįvykdytas).

1879 m. leista bažnyčią remontuoti ir joje laikyti pamaldas (remontas kainavo 1000 rublių). 1893 m. bažnyčia parduota iš varžytinių už 81 rublį ir nugriauta. 1924 m. pastatyta dabartinė mūrinė bažnyčia veikė filijos teisėmis.

 Architektūra 

Bažnyčia stačiakampio plano, dvibokštė, su apside.

 Šaltiniai 


 Nuorodos 

 Vyskupijos informacija

Kategorija:Telšių rajono bažnyčios